Document ID: 32009D0785

РЕШЕНИЕ НА КОМИСИЯТА
от 26 октомври 2009 година
за изменение на Решение 2008/359/ЕО за създаване на Група на високо равнище по въпросите на конкурентоспособността на селскостопанската и хранително-вкусовата промишленост с цел удължаване на срока на неговото действие
(2009/785/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като има предвид, че:
(1)
Решение 2008/359/ЕО на Комисията от 28 април 2008 г. за създаване на Група на високо равнище по въпросите на конкурентоспособността на селскостопанската и хранително-вкусовата промишленост (1) е приложимо за определен срок.
(2)
Групата на високо равнище допринесе за конкурентоспособността на селскостопанската и хранително-вкусовата промишленост на Общността посредством съставянето на Доклад относно конкурентоспособността на европейската селскостопанска и хранително-вкусова промишленост (2), на 30 препоръки и на Пътна карта на ключови инициативи, която включва действия по прилагане. Тези инициативи трябва да бъдат предмет на последващи действия.
(3)
Работата на Групата на високо равнище по въпросите на конкурентоспособността на селскостопанската и хранително-вкусовата промишленост следва да продължи по същите правила като установените от посоченото решение.
(4)
Решение 2008/359/ЕО следва да бъде съответно изменено,
РЕШИ:
Член единствен
Член 6 от Решение 2008/359/ЕО се заменя със следното:
„Член 6
Изтичане на срока на действие
Настоящото решение се прилага до 31 декември 2010 г.“
Съставено в Брюксел на 26 октомври 2009 година.

Labels: 1
17
4
9
15